पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना की स्थिति में सुधार नहीं हो रहा है। 24 घंटा के दौरान सदर अस्पताल व रेलवे अस्पताल में एक-एक कोरोना पॉजिटिव की मौत हो गई। जबकि एक अन्य रेलवे कर्मी की मौत पटना ले जाने के दौरान हो गई। तीनों चार दिनों से अस्पताल में ऑक्सीजन स्पोर्ट पर थे। उधर, लोको शेड कर्मी विष्णु देव साह को पटना ले जाने के दौरान रास्ते में मौत हो गई। दूसरी ओर चौबीस घंटे के दौरान 412 नया मामला सामने आया है जबकि इस दौरान 257 लोगों ने कोरोना से जंग जीत ली।
इसके साथ ही जिले में कोरोना के एक्टिव मरीजों की संख्या बढ़कर 3070 हो गई है। रिकवरी दर में आज फिर गिरावट दर्ज की गई है। आज का रिकवरी दर 73.16 रहा। जबकि पॉजिटिव होने का प्रतिशत बढ़कर 1.09 हो गया है। कनटेनमेंट जोन की संख्या भी बढ़ कर 424 हो गई है। डीपीआरओ ऋषभ राज ने बताया कि चौबीस घंटे के दौरान जिले में 2552 लोगाे की काविड जांच कराई गई जिसमें 412 लोगों की रिपोर्ट पॉजिटिव मिली। सर्वाधिक मामला समस्तीपुर में 75 लोग कोविड पॉजिटिव पाए गए।
कोरोना से नियोजित शिक्षक की मौत
प्रखंड क्षेत्र के मध्य विद्यालय ठहरा में पदस्थापित शिक्षक एवं बिहार पंचायत नगर प्रारंभिक शिक्षक संघ कल्याणपुर प्रखंड उपाध्यक्ष खुशी लाल वर्मा की मौत इलाज के दौरान हो गई । वह कोरोना पॉजिटिव थे। समस्तीपुर में उनका इलाज जारी था जहां उनका निधन बुधवार को हो गया है उनके निधन से बिहार पंचायत नगर प्रारंभिक शिक्षक संघ कल्याणपुर के कोषाध्यक्ष फरीदा खातून, सुरेंद्र ठाकुर अजीत कुमार प्रसाद अभय कुमार सहित आदि लोगों ने दुख प्रकट किया है।
गत वर्ष पांच मई को जिले में एक कोरोना पॉजिटिव था
गत वर्ष पांच मई को जिले में एक मात्र कोरोना पॉजिटिव मरीज विद्यापतिनगर में मिला था। जिसे शहर के एक होटल में बनाए गए आइसोलेशन सेंटर में रखा गया था। रिकवरी रेट जीरो था। इस दौरान जिले में 1625 लोगों की कोरोना जांच कराई गई थी। एक को छोड़ सभी लोगों की रिपोर्ट निगेटिव पाया गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva awa_Deva hin_Deva zho_Hant eng_Latn